Το σπίτι, οι ιδιοκτήτες, ο υπέροχος ολάνθιστος κήπος, ήταν μια αποκάλυψη. Μια ευχάριστη έκπληξη. Όλα καθαρά και φτιαγμένα με μεράκι και ιδιαίτερη φροντίδα. Κούνιες, βρυσούλες, φοίνικες, καρυδιές, γλάστρες στολισμένες, χειροποίητα ποδηλατάκια και άλλα πολλά που δεν περιγράφονται. Το σπίτι μέσα, ευρύχωρο, με ξεχωριστές ιδιαίτερες πινελιές από το χέρι της Ιδιοκτήτριας. Μας υποδέχτηκαν με χαμόγελο οι ιδιοκτήτες και στο ψυγείο υπήρχαν φρέσκα αυγά από τις κότες τους, αχλάδια, ντομάτες, αγγούρια. Ένας μικρός παράδεισος σε ένα όμορφο χωριό μόλις 10 λεπτά από τα Χανιά. Εμείς και ο σκύλος μας σας ευχαριστούμε και σας υποσχόμαστε ότι θα ξανάρθουμε σύντομα.